རང་ཉིད་འཇུག་ཅིང་དབང་བླངས་ནས་སློབ་མ་དཀྱིལ་འཁོར་དུ་གཞུག་པའི་རིམ་པ་བསྟན་པ།
453
དུ་བརྗོད་དེ༎" ཞེས་པྲ་བི་ཤའི་སྔགས་བརྗོད་ནས་ཞུགས་ཏེ་སྐོར་བ་གསུམ་བྱས་པའི་འོག་
ཏུ་ཡེ་ཤེས་འབེབས་ལ་དེའི་འོག་ཏུ་པ་ར་མ་སུ་ཁའི་སྔགས་ཀྱིས་མེ་ཏོག་དོར་ནས་རང་གི་
མགོ་ལ་འཆིང་བ་སོགས་བྱེད་པ་ཞིག་སློབ་དཔོན་གྱི་བདག་འཇུག་གི་སྐབས་སུ་གསུངས་
པས་ཕྲེང་བའི་དེ་ཡང་དེ་དང་བསྟུན་པར་སྣང་ངོ་༎ དེ་ནི་རང་གི་བླ་མ་དེ་གཙོ་བོའི་གཟུགས་
སུ་གནས་པར་བསམས་ནས་བདག་འཇུག་བྱེད་པའི་དོན་ཡིན་པས་འདིར་སློབ་དཔོན་ཞེས་
པ་ནི། ཆོ་ག་བྱེད་མཁན་གྱི་བླ་མ་ཡིན་ལ་དེས་ན་སློབ་མས་འདི་བཞིན་བརྗོད་ཅེས་པའི་
སློབ་མ་ནི། ཆོ་ག་ྃབྱེད་མཁན་རང་ཡིན་གྱི། རང་གི་སློབ་མ་ལ་བྱེད་པ་མིན་པས་ཕྲེང་བའི་
འགྱུར་རྣམས་ཀྱིས་ཅུང་མ་ཐོན་པར་གསལ་ལོ༎ དབང་གི་རབ་བྱེད་འདི་ཕྲེང་བ་ལ་འདྲིས་
པའི་རྒྱ་གར་པ་ཞིག་ྃགིས་བྱས་ཀྱི། ཨ་བྷྱས་བྱས་པ་མིན་པར་སྣང་སྟེ་རྒྱུ་མཚན་འོག་ཏུ་
སྟོན་ནོ༎ དེ་རྩོམ་པ་པོས་ཀྱང་དཔྱོད་པ་ཞུགས་ནས་སྔར་ལྟར་མཛད་ཀྱང་ཕྲེང་བ་ན་རྒྱལ་
བ་བཟང་པོའི་རྗེས་སུ་འབྲངས་པ་མང་པོ་སྣང་བས་འདི་ཡང་དེ་དང་བསྟུན་པའོ༎ དེས་ན་
སློབ་དཔོན་རང་ཉིད་དཀྱིལ་འཁོར་དུ་འཇུག་པའི་ཚེ་པྲ་བི་ཤ་སོགས་ཀྱི་སྔགས་བརྗོད་དེ་སྤྲོ་བ་
བསྐྱེད་ནས་འཇུག་ལ་དེ་ཡང་སྔོན་དུ་སྒོ་ཕྱེ་ནས་སྒོ་ནས་འཇུག་པས་འདིར་སྒོ་དབྱེ་བ་གསུངས་
ཏེ༑ གཙོ་བོའི་ང་རྒྱལ་གྱིས་འབྱེད་པས་སྔར་ཧཱུཾ་མཛད་ཀྱི་ང་རྒྱལ་གྱིས་དབྱེ་བར་གསུངས་པ་
དང་མི་འདྲའོ༎ སྔར་རྡོ་རྗེ་ཤུགས་ཀྱི་འཇུག་པས་དཀྱིལ་འཁོར་གྱི་ནང་དུ་ཞུགས་ནས་མེ་
ཏོག་ཕྲེང་བ་རང་གི་མགོ་ལ་འཆིང་བའི་བར་བྱས་ནས་དེའི་འོག་ཏུ་སྒོ་བཅད་པར་གསལ་ཏེ།
༡ སྡེ་བསྟན། རྒྱུད་འགྲེལ། ཞ སློབ་དཔོན་རྒྱལ་བ་བཟང་པོ། བདེ་མཆོག་གི་དཀྱིལ་འཁོར་བྱ་ཐབས། ཤོག་གྲངས་༡༠༢བ༤ ལས་བྱུང་བའི་
ནང་ནས་ཚིག་རྐང་སྔ་མ་ཅུང་མི་འདྲ་སྟེ། ‘གཙོ་བོ་སློབ་དཔོན་དག་གིས་ནི༎' ཞེས་གསལ།
༢ བ་ར་ དབུས་དཔར།
༣ བྱེད་པ་ཅིག་_ གཙང་དཔར། དབུས་དཔར།
༤ སློབ་མའི་ཆོ་ག་ དབུས་དཔར།
༥ སློབ་མ་བྱེད་པ་ དབུས་དཔར།
༦ རྒྱ་གར་བ་ཅིག་ གཙང་དཔར། དབུས་དཔར།
༧ སྟོན་ཏོ།། གཙང་དཔར།

454
རྗེ་ཙོང་ཁ་པ་བློ་བཟང་གྲགས་པས་མཛད་པའི་སྔགས་རིམ་ཆེན་མོ།
དེར་མ་བཅད་ན་སླར་ཡང་དབྱེ་མི་དགོས་པའི་ཕྱིར་དང་སློབ་མ་འཇུག་པ་སྒོ་ནས་འཇུག་
པའི་ཕྱིར་རོ༎ སྤྲོ་བ་བསྐྱེད་པའི་·སྔགས་དེ་ནི། “དངོས་གྲུབ་ཀུན་གྱི་བདེ་བ་ཉམས་དགའ་
བའི༑༑ ཐར་པའི་གྲོང་དུ་བཅོམ་ལྡན་བདེ་ཆེན་འཇུག །མཆོག་ཏུ་བདེ་བ་དམ་པའི་དངོས་
གྲུབ་ཀྱིས༎ ཛཿཧཱུྃབཾ་ཧོཿརབ་ཏུ་གྲུབ་པར་མཛོད༎” ཅེས་དཔལ་མཆོག་ན་བོད་སྐད་དུ་
སྔགས་
ཡོད་པ་དེ་ཡིན་ཏེ་ཕོ་བྲང་དུ་ཞུགས་པའི་ཕན་ཡོན་མཐོང་ནས་འཇུག་པར་སྤྲོ་བའོ༎
འདི་ཀླུ་བྱང་གིས་མིག་དར་འཆིང་བའི་སྐབས་སུ་གསུངས་སོ། དེ་ནས་ཕྲེང་བ་ལས། “མེ་
ཏོག་གི་ཕྲེང་བ། ཨོཾ་པ་ར་མ་སུ་ཁཱ་ཤ་ཡ་སུ་ལ་ལི་ཏ་བི་ལཱ་ས་ན་མི་ཏ་ན་མི་བྷཻརྣ་མཱ་མི་བྷ་ག་
ཝཱནྟཾ་ྃཛཿཧཱུྃ་བཾ་ཧོཿཧི་ཧི་ཧི་ཧཱི་ཧཱིཔྲ་ཏཱིཙྪ་ཀུ་སུ་མཱནྫ་ལི་ནཱ་ཐ་ཧོཿ ཞེས་བྱ་བའི་སྔགས་ཀྱིས་
དཀྱིལ་འཁོར་དུ་དོར་ནས་སླར་བཟུང་སྟེ་ྃཕྲེང་བའི་དབང་གི་བསམ་པས་རང་གི་མགོ་བོར་
བཅིང་ལ་་འཁོར་ལོའི་དབང་ཕྱུག་བླ་མ་མངོན་སུམ་དུ་གྱུར་པར་མོས་པ་བྱས་ཏེ། དེས་སྟེར་
བཞིན་པའི་ཕྲེང་བའི་དབང་བཟུང་བ་ལ་སོགས་པ་འཆད་པར་འགྱུར་བའི་དབང་མ་ལུས་པ་
དང་ཆོ་ག་བཞིན་དུ་སློབ་དཔོན་གྱིས་རྗེས་སུ་གནང་བ་ཐོབ་པར་བྱས་ལ།” ཞེས་གསུངས་
པ་བཞིན་དུ་སྡོམ་འབྱུང་འགྲེལ་པར་ཡང་འབྱུང་ངོ༌༎ མེ་ཏོག་དོར་བའི་སྔགས་དེ་ནི་དཔལ་
མཆོག་ལས། “མཆོག་གི་བདེ་བའི་སེམས་ནི་རོལ་པར་ལྡན༎’ སྒེག་པའི་ཕྱག་གིས་བཅོམ་
ལྡན་འདས་ལ་འདུད༎ ་ཛཿཧཱུཾ་བཾ་ཧོཿཧི་ཧི་ཧི་ཧཱི་ཧཱི' མགོན་པོ་སྙིམ་པའི་མེ་ཏོག་བཞེས་སུ་
༡ སྐྱེད་པའི་ སྐུ་འབུམ་དཔར་མ། སྡེ་དཔར། གཙང་དཔར།
༢ _ སྡེ་བཀའ། རྒྱུད་འབུམ། ཏ དཔལ་མཆོག་དང་པོའི་སྔགས་དུམ། ཤོག་གྲངས་༢༢༥ན༦
e
༣ ཝཱནྟི་ སྐུ་འབུམ་དཔར་མ།
བཟུངས་ཏེ་ གཙང་དཔར།
༥ བཅིངས་ལ་ དབུས་དཔར།

༦ སྡེ་བསྟན། རྒྱུད་འགྲེལ། ཕུ པཎྜི་ཏ་ཆེན་པོ་ཨ་བྷ་ཡཱ་ཀ་ར་གུབྟ། དཀྱིལ་ཆོག་རྡོ་རྗེ་ཕྲེང་བ། ཤོག་གྲངས་༦༩བ༥ ལས་བྱུང་བ་ཅུང་མི་འདྲ་སྟེ།
“མེ་ཏོག་གི་ཕྲེང་བ། ཨོཾ་པ་ར་མ་སུ་ཁཤ་ཡ་སུ་ལ་ལི་ཏ་བི་ལ་ས་ནི་མ་དེེར་ན་མཱ་མི་བྷ་ག་ཝཱན་ཏཾ་ཛཿཧཱུྃ་བཾ་ཧོཿཧི་ཧི་ཧི་ཧཱི་ཧཱིཔྲ་ཏིཙྪ་ཀུ་སུ་མཱཉྫ་
ལི་ནཱ་ཐ་ཧོ༎ ཞེས་པའི་སྔགས་ཀྱིས་དཀྱིལ་འཁོར་དུ་དོར་ནས་སླར་བཟུང་སྟེ། ཕྲེང་བའི་དབང་གི་བསམ་པས་རང་གི་མགོ་བོར་བཅིངས་ལ།
འཁོར་ལོའི་དབང་ཕྱུག་ནི་བླ་མ་མངོན་སུམ་དུ་གྱུར་པར་མོས་པར་བྱ་སྟེ། དེས་སྟེར་བཞིན་པའི་ཕྲེང་བའི་དབང་གཟུང་བ་ལ་སོགས་པ་འཆད་
པར་འགྱུར་བའི་དབང་མ་ལུས་པ་དང༌། ཆོ་ག་བཞིན་སློབ་དཔོན་གྱི་ལས་ཐམས་ཅད་ལ་རྗེས་སུ་གནང་བ་ཐོབ་པར་བྱས་ལ།” ཞེས་གསལ།

རང་ཉིད་འཇུག་ཅིང་དབང་བླངས་ནས་སློབ་མ་དཀྱིལ་འཁོར་དུ་གཞུག་པའི་རིམ་པ་བསྟན་པ།
455
གསོལ༑༑” ཞེས་བོད་སྐད་དུ་ཡོད་པ་དེ་ཡིན་ནོ༎ དེ་དག་གི་ཚིག་ཟིན་ལྟར་ན་མེ་ཏོག་དོར་
བའི་གོང་གི་དཀྱིལ་འཁོར་དུ་འཇུག་པའི་སྐོར་རྣམས་སློབ་དཔོན་གྱིས་བདག་འཇུག་བྱེད་པ་
ལ་མི་དགོས་པ་འདྲ་བ་ཞིག་སྣང་མོད་ཀྱང༌། རྒྱལ་བ་བཟང་པོས་ཀྱང་དཀྱིལ་འཁོར་དུ་འཇུག་
པའི་སྐོར་གཞན་རྣམས་ཅི་རིགས་པར་མཛད་ནས་མཁས་པའི་ཆོ་ག་མདོར་བསྡུས་པ་ཡིན་
པར་གསུངས་པས་འདིར་ཡང་འཇུག་པའི་སྐོར་རྣམས་སློབ་མ་འཇུག་པ་དང་ཁྱད་མེད་པར་
བྱ་སྟེ། མར་མེ་མཛད་བཟང་པོ་དང་ལ་བ་པ་³དང་ས་ར་ཧ་ལ་སོགས་པ་དུ་མས་ཀྱང་སློབ་
མ་འཇུག་པ་བཞིན་དུ་སློབ་དཔོན་འཇུག་པར་གསུངས་ཤིང་། ཕྲེང་བ་ལས་ཀྱང་། “འདི་ནི་
སློབ་དཔོན་འཇུག་པའི་ཆོ་གའོ༎”‘ ཞེས་གསུངས་པའི་ཕྱིར་རོ༎ དེ་ལྟར་ན་བདག་མདུན་
ཐ་དད་དུ་བསྒྲུབས་ན་མི་དགོས་ལ་ཐ་མི་དད་དུ་བསྒྲུབས་ན་རང་གཙོ་བོ་ལས་ཕྱེ་ནས་གཙོ་
བོ་དང་བླ་མ་ཐ་མི་དད་དུ་བསྒོམས་པས་བླ་མའི་བྱ་བ་ཐམས་ཅད་མཛད་པར་བསམས་ལ།
དངོས་སུ་བྱ་དགོས་པ་རྣམས་རང་གིས་བྱས་ཏེ་འཇུག་པ་དང་དབང་ལེན་པ་རྣམས་རྫོགས་
པར་བྱས་པའི་མཐར། སློབ་དཔོན་གྱི་ལས་རྣམས་ལ་རྗེས་སུ་གནང་བ་ནོད་པ་ཡང་མར་མེ་
མཛད་བཟང་པོ་དང་ལ་བ་པ་ལ་སོགས་པས་གསུངས་པས་བྱ་དགོས་ལ། དེའི་བྱེད་ཚུལ་ནི།
ཛ་ཡ་སེ་ནས། “དེ་ནས་སློབ་མ་འཇུག་དོན་དུ༎ མཁས་པས་འདི་ལྟར་མཁྱེན་པར་གསོལ༎
‘བདག་མིང་ཆེ་གེ་ཞེས་བྱ་ཡི༎' ཧེ་རུ་ཀ་དཔལ་སློབ་དཔོན་ཆེ༎ ‘སངས་རྒྱས་བྱང་ཆུབ་
སེམས་ཀུན་གྱི༎ གསུངས་པའི་ཆོ་ག་དག་གིས་ནི༎' ཕུན་སུམ་ཚོགས་པའི་ཆོ་ག་ཡིས།
༡ སྡེ་བཀའ། རྒྱུད་འབུམ། ཏ དཔལ་མཆོག་དང་པོའི་སྔགས་དུམ། ཤོག་གྲངས་༢༢༥བ༡ ལས་བྱུང་བའི་ནང་ནས་ཚིག་རྐང་གཉིས་པ་དང་
གསུམ་པ་ཅུང་མི་འདྲ་སྟེ། ‘མཆོག་ཏུ་བདེ་བའི་སེམས་ནི་རོལ་པར་ལྡན༎' ་ཛཿཧཱུྃ་བྃ་ཧོཿཧི་ཧི་ཧི་ཧི་ཧི༎' ཞེས་གསལ།
༢ འདྲ་བ་ཅིག་ དབུས་དཔར།
༣ བསྡུར་དཔེ་བཞི་གར་ལྭ་བ་པ་ཞེས་གསལ་ཡང༌། དཀྱུས་སུ་བསྟན་འགྱུར་སོགས་དང་བསྟུན་ནས་བཅོས།
e
སྡེ་བསྟན། རྒྱུད་འགྲེལ། ཕུ པཎྜི་ཏ་ཆེན་པོ་ཨ་བྷ་ཡཱ་ཀ་ར་གུབྟ། དཀྱིལ་ཆོག་རྡོ་རྗེ་ཕྲེང་བ། ཤོག་གྲངས་༧༠བ༢
༥ བྱེ་ནས་ གཙང་དཔར། དབུས་དཔར།
༦ བསན་ལ། དབུས་དཔར།
༧ བསྡུར་དཔེ་བཞི་གར་ལྭ་བ་པ་ཞེས་གསལ་ཡང་། དཀྱུས་སུ་བསྟན་འགྱུར་སོགས་དང་བསྟུན་ནས་བཅོས།
6

456
རྗེ་ཙོང་ཁ་པ་བློ་བཟང་གྲགས་པས་མཛད་པའི་སྔགས་རིམ་ཆེན་མོ།
སེམས་ཅན་དོན་ནི་བདག་གིས་བགྱི༎ དེ་ལ་རྗེས་གནང་སྩོལ་མཛོད་ལ༎ སངས་རྒྱས་བྱང་
ཆུབ་སེམས་རྣམས་ཀྱིས༎ བདག་ལ་ཉེ་བར་མཛད་དུ་གསོལ༎ དེ་ནས་དེ་རྣམས་ཀྱིས་རྗེས་
གནང་༑༑ ‘བདག་གིས་རྗེས་སུ་བསམ་པར་བྱ༎” ཞེས་བཤད་པ་བཞིན་དུ་གནང་བ་ཞུས་
པས་དེ་ལྟར་གྱིས་ཤིག་ཅེས་གནང་བ་བསྩལ་བར་བསམ་པའོ༎
གཉིས་པ་(དངོས་གྲུབ་ཞུ་ཞིང་བདེན་པའི་བྱིན་བརླབ་བྱ་བ་)ནི། དེ་ནས་སློབ་མ་གཞུག་པའི་ཆེད་
དུ་བདེ་བ་ཆེན་པོའི་བདག་ཉིད་ཐབས་ཤེས་ཀྱི་རང་བཞིན་དེ་ཁོ་ན་ཉིད་ཀྱི་བསྟོད་པ་སྔོན་དུ་
འགྲོ་བས་དཀྱིལ་འཁོར་གྱི་དངོས་གྲུབ་ཞུ་ཞིང་བདེན་པའི་བྱིན་བརླབ་བྱ་བ་ནི། ནམ་མཁའ་
སྐྱེ་བ་སོགས་ཚིགས་བཅད་དགུའོ༎ དེ་ལ་ཚིགས་བཅད་དང་པོ་ལྔ་ནི་དམ་ཚིག་གསུམ་
གྱི་གླུའི་མཆོད་པ་དང༌། དེ་ནས་གཅིག་གིས་ནི་དེ་ཁོ་ན་ཉིད་བསྒྲག་པ་དང་། དེ་ནས་གསུམ་
གྱིས་ནི་བདེན་པ་བསྒྲག་པའོ༎ གླུ་གསུམ་ནི།ྃ དེ་ཁོ་ན་ཉིད་ཀྱི་གླུ་དང་ཆོས་ཉིད་ཀྱི་གླུ་དང་
ཕྱག་རྒྱའི་གླུའོ༎ དང་པོ་ལ་གསུམ་ལས་རང་བཞིན་གྱི་དེ་ཁོ་ན་ཉིད་ནི། ནམ་མཁའ་སྐྱེ་བ་
མཚན་མའི་ཕྱིར༎ ཐོག་མ་ཐ་མ་མེད་པའི་མཆོག །སེམས་དཔའ་རྡོ་རྗེ་ཆེ་རང་བཞིན༎ མི་
བསྐྱོད་རྡོ་རྗེ་དེང་བདག་སྒྲུབས༎ ཞེས་པའོ༎ དེ་ལ་སེམས་དཔའ་ནི། དེ་བཞིན་ཉིད་དང་
རོ་གཅིག་པའི་སྤྲོས་པ་མེད་པའི་རྣམ་པར་མི་རྟོག་པའི་ཡེ་ཤེས་བྱང་ཆུབ་ཀྱི་སེམས་ཏེ་དེ་
ནི་རྡོ་རྗེ་སེམས་དཔའི་རང་བཞིན་ནོ༎ དེ་ཉིད་ནི། རྣམ་པར་རྟོག་པས་མི་ཕྱེད་པས་ན་རྡོ་
རྗེ་ཆེན་པོའོ། བྱང་ཆུབ་ཀྱི་སེམས་དེ་ཡང་གང་ཞེ་ན། བྱང་སེམས་རྣམས་ཀྱི་ཐོག་མ་དང་
ཐ་མ་མེད་པའི་སེམས་ཀྱི་རྒྱུན་རང་བཞིན་གྱིས་དག་པ་ས་རྣམས་ལ་གློ་བུར་གྱི་དྲི་མ་རིམ་
༡ སྡེ་བསྟན། རྒྱུད་འགྲེལ། ཟ མཁས་པ་ཆེན་པོ་ཛ་ཡ་སེ་ནའི་གསུང་རིན་པོ་ཆེ་དབང་གི་རྒྱལ་པོའི་མཛོད་དཔལ་ཡེ་ཤེས་རྡོ་རྗེས་བསྒྱུར་བ།
མཁའ་འགྲོ་རྒྱ་མཚོའི་དབང་ཆོག ཤོག་གྲངས་༥༤བ༣ ལས་བྱུང་བའི་ནང་ནས་ཚིག་རྐང་གསུམ་པ་དང་ལྔ་པ། དྲུག་པ། ཕྱི་མ་བཅས་ཅུང་མི་
འདྲ་སྟེ། ‘བདག་མིང་ཆེ་གེ་ཞེས་བྱ་ཡིས༎' ‘སངས་རྒྱས་བྱང་ཆུབ་སེམས་ཀུན་གྱིས༎ གསུངས་པའི་ཆོ་ག་དག་གི་ནི།།' ་བདག་གི་རྗེས་སུ་
བསམ་པར་བྱ༎’ ཞེས་གསལ།
༢ བྱིན་བརླབས་ དབུས་དཔར།
༣ དེ་ལ་ཚིག་བཅད་ སྐུ་འབུམ་དཔར་མ། སྡེ་དཔར།
e
གསུམ་ན་_དབུས་དཔར།

རང་ཉིད་འཇུག་ཅིང་དབང་བླངས་ནས་སློབ་མ་དཀྱིལ་འཁོར་དུ་གཞུག་པའི་རིམ་པ་བསྟན་པ།
457
གྱིས་བསལ་ནས་རྣམ་པར་དག་པ་མཐར་ཐུག་པའི་ཆོས་ཀྱི་སྐུ་དེ་ནི་དོན་དམ་པ་བྱང་ཆུབ་
ཀྱི་སེམས་ཡིན་ལ། དེས་ན་ཐོག་མ་དང་ཐ་མ་མེད་པའི་མཆོག་གོ ། རྩིག་པ་ལ་སོགས་པའི་
སྒྲིབ་གཡོགས་བསལ་བ་ན་ནམ་མཁའ་སྐྱེ་བའམ་འབྱུང་བར་ཐ་སྙད་འདོགས་སོ༎ ནམ་
མཁའ་དེའི་མཚན་མ་སྟེ་མཚོན་བྱེད་ཀྱི་དཔེ་འདི་ལ་ཡོད་པས་ན་མཚན་ལྡན་ཏེ་དེ་བཞིན་
ཉིད་ཀྱང་སྒྲིབ་པ་དང་བྲལ་བ་ན་གསལ་བར་གྱུར་པས་སྐྱེ་བའི་ཐ་སྙད་བཏགས་པ་ཙམ་མོ༎
དེའི་ཕྱིར་ཐོག་མཐའ་སྐྱེ་འཇིག་མེད་དོ༎ དཔལ་མཆོག་ལས་རྡོ་རྗེ་སེམས་དཔའ་ཞེས་འབྱུང་
བ་ལ་དཀྱིལ་ཆོག་རྣམས་སུ་མི་བསྐྱོད་པ་དང་འཇམ་རྡོར་དང་བདེ་མཆོག་སོགས་ཀྱི་འདོན་
པ་སྤོས་ནས་བཤད་དོ༎ འདི་རྣམས་དཀྱིལ་འཁོར་པའི་ལྷ་ལ་བསྟོད་པ་དང་གླུས་མཆོད་
པར་བཤད་པས་མི་བསྐྱོད་རྡོ་རྗེ་ཞེས་སོགས་ནི། བསྟོད་ཡུལ་ལ་བོད་པ་དང་དེའི་གོ་འཕང་
བདག་ལ་སྩོལ་ཅིག་ཅེས་པ་གཉིས་ཀར་གོ་བར་བྱ་སྟེ་འོག་མ་རྣམས་སུ་ཡང་ངོ་༎ འབྱོར་
བའི་དེ་ཁོ་ན་ཉིད་ནི། དངོས་གྲུབ་ཆེན་པོ་ཀུན་གྱི་མཆོག །དབང་ཕྱུག་ཆེན་པོ་ལྷག་པའི་ལྷ།
རྡོ་རྗེ་འཛིན་པ་ཀུན་གྱི་རྒྱལ༎ མི་འགྱུར་མཆོག་ཏུ་བདག་གྲུབ་མཛོད༎ ཅེས་པའོ༎ དངོས་
གྲུབ་ཀུན་གྱི་མཆོག་ཏུ་གྱུར་པའི་དངོས་གྲུབ་ཆེན་པོ་ནི་རྫོགས་པའི་བྱང་ཆུབ་བོ༎ དེས་ན་
སྟོབས་སོགས་ཀྱི་ཆོས་ལ་དབང་སྒྱུར་བའི་དབང་ཕྱུག་གོ །དེའི་ཕྱིར་འཇིག་རྟེན་པ་ཐམས་
ཅད་ལས་ལྷག་པའི་ལྷའོ༎ སྐུ་གསུང་ཐུགས་རྡོ་རྗེ་ཐམས་ཅད་བརྙེས་པས་ན་རྡོ་རྗེ་འཛིན་པ་
ཀུན་ཀྱང་ཡིན་ལ། སངས་རྒྱས་བྱང་སེམས་ཀྱི་ཕུན་ཚོགས་ཐམས་ཅད་འདི་ལ་རག་ལས་
པས་རྒྱལ་པོའང་ཡིན་ནོ༎ དེའི་འབྱོར་བ་དེ་ཡང་རྟག་ཏུ་མི་འགྱུར་བའི་མཆོག་གོ །རྣམ་
པར་དག་པའི་དེ་ཁོ་ན་ཉིད་ནི། ཉེས་པ་མེད་པ་རྟག་པ་ཁྱོད༎ འདོད་ཆགས་ཀུན་གྱི་རྗེས་
ཆགས་པ༎ བཅོམ་ལྡན་ཆགས་ཆེན་དགའ་བ་ཆེ༎ དེ་ཁོ་ན་ཉིད་བདག་གྲུབ་མཛོད༎ ཅེས་
པའོ༑༑ ཉེས་པ་མེད་པ་ནི་བག་ཆགས་དང་བཅས་པའི་སྒྲིབ་པ་ཐམས་ཅད་སྤངས་པའོ༎ རྟག་
པའི་·དོན་ནི་སྐུ་གསུམ་གྱིས་ནམ་མཁའ་ཇི་སྲིད་པ་དེ་སྲིད་དུ་བཞུགས་པའོ༎ དངོས་གྲུབ་
༡ རྟོག་པའི་ སྐུ་འབུམ་དཔར་མ།

458
རྗེ་ཙོང་ཁ་པ་བློ་བཟང་གྲགས་པས་མཛད་པའི་སྔགས་རིམ་ཆེན་མོ།
བརྙེས་པའི་འདོད་ཆགས་ཀུན་ཏེ་འདོད་པ་ཐམས་ཅད་ཀྱིས་སེམས་ཅན་ཀུན་ལ་རྗེས་སུ་
ཆགས་པའི་ཕྲིན་ལས་མཛད་ལ་དེའི་ཕྱིར་དམིགས་མེད་ཀྱི་ཐུགས་རྗེའི་འདོད་ཆགས་ཆེན་
པོ་ཅན་ནོ༎ མཚན་མེད་ཀྱི་ཆོས་ཀྱི་དགའ་བས་དགྱེས་པས་ན་དགའ་བ་ཆེའོ༎ དེ་ཉིད་ཀྱིས་
ཞེས་‘བཏོན་ནས་དེའི་དོན་སྔར་བཤད་པའི་ཚིགས་བཅད་གསུམ་གྱིས་བཤད་པ་ལ་ཤཱནྟི་
པས་བཀྲལ་བས་བྱེད་ཚིག་ཡོད་ན་དག་གོ །ཆོས་ཉིད་ཀྱི་གླུ་ནི། ཤིན་ཏུ་རྣམ་དག་ཆོས་ཀྱི་
མཆོག༑ གདོད་ནས་གྲོལ་བ་དེ་བཞིན་གཤེགས། ཀུན་ཏུ་བཟང་པོ་ཀུན་བདག་ཉིད༎ བྱང་
ཆུབ་སེམས་དཔའ་བདག་གྲུབ་མཛོད༎ ཅེས་པའོ༎ སླར་མི་ལྡོག་པའི་དག་པ་མངའ་བས་ན་
ཤིན་ཏུ་དག་པའོ༎ ཆོས་ཐམས་ཅད་ཀྱི་མཆོག་ནི་མྱ་ངན་ལས་འདས་པ་ཡིན་ལ་དེའི་མཆོག་
ནི་སངས་རྒྱས་ཀྱི་མྱང་འདས་ཏེ་དེའི་རང་བཞིན་ཡིན་པས་ཆོས་ཀྱི་མཆོག་གོ །རང་བཞིན་
གྱིས་དག་པས་གདོད་ནས་གྲོལ་བའོ༎ ཆོས་རྣམས་ཀྱི་ཆོས་ཉིད་ཇི་ལྟར་གནས་པ་དེ་ལྟར་
ཐུགས་སུ་ཆུད་པས་ན་དེ་བཞིན་གཤེགས་པའོ། བཟང་པོ་ནི་དགེ་བ་ཡིན་ལ། ཀུན་ནི་མ་
ལུས་པ་སྟེ་འདི་ལས་དེ་རྣམས་འབྱུང་བའོ། ཆོས་ཀྱི་དབྱིངས་ནི་ཆོས་ཐམས་ཅ